Elmira Mirzəyeva

Elmira Mirzəyeva (; doğ. 2 noyabr 1981, Moskva, Rusiya SFSR, SSRİ) — əvvəllər Rusiyanı, 4 aprel 2024-cü ildən bu yana isə İngiltərəni təmsil edən şahmatçı.  Qadınlar arasında beynəlxalq qrosmeyster (2002). İdman jurnalisti, Ümumrusiya Dövlət Televiziya və Radio Verilişləri Şirkətinin şahmat şərhçisi.

 Həyatı 

 Erkən illəri 
Elmira Mirzəyeva 1981-ci il noyabrın 2-də Moskva şəhərində azərbaycanlı ailəsində anadan olub. Əslən Gəncəlidir. Elmiranın özündən böyük Gülnarə adında bacısı və özündən kiçik Nizami adında qardaşı var. Qardaşı şair Nizami Gəncəvinin şərəfinə adlandırılıb.

 Şahmat 
1995-ci ildə məktəbli qızlar arasında mütləq Moskva çempionu olub. 1996-cı ildə o, Kaluqa şəhərində keçirimiş Rusiya birinciliyinin finalında 16 yaşa qədər qızlar arasında Rusiya çempionu adını qazanıb. 1996-cı ilin oktyabr-noyabr aylarında İspaniyada keçirilmiş yeniyetmələrin dünya birinciliyində Rusiya yığmasının heyətində çıxış edib. 1998-ci ildə qadınlar arasında blits üzrə Moskva çempionu, bir il sonra isə qadınlar arasında blits üzrə Rusiya Kubokunun sahibi olub.

2008-ci ildə şahmat üzrə jurnalistlər arasında qeyri-rəsmi dünya çempionatının qalibi olub.

2011, 2012, 2013 və 2014-cü illərdə "Moskva open" beynəlxalq şahmat festivalının mükafatçısı olmuşdur.

2024-cü ildə İngiltərə Açıq çempionatının qalibi olub.

2025-ci ildə Gürcüstanın Batumi şəhərində keçirilmiş Şahmat üzrə Milli Komandaların Avropa çempionatında qadınlardan ibarət İngiltərə yığmasının heyətində dördüncü lövhədə çıxış edib.

 Jurnalistika 
2003–2004-cü illərdə "7TV" telekanalının xüsusi müxbiri işləyib. 2004–2006-cı illərdə "Sport" kanalının müxbiri və şahmat şərhçisi olmuşdur. 2005–2006-cı illərdə "Sport" telekanalında yayımlanmış "Alp dağlarında şahmat" və "Şah və ya mat" proqramlarının müəllifi və aparıcısı olmuşdur. 2006-cı il Turin Qış Olimpiya Oyunlarında "Sport" telekanalının xüsusi müxbiri kimi çalışıb. 2008-ci ildən 2010-cu ilə kimi "NTV+Sport" və "NTV+Futbol" kanallarında "Xəbərlər" informasiya proqramının apacısı işləyib. 2006-cı ildən günümüzədək "Mayak", "Vesti Ef Em" və "Rusiya Radiosu"nda informasiya proqramının aparıcısı və şahmat şərhçisi işləyir.

 İstinadlar 

 Xarici keçidlər 

 FIDE Chess profili
 Elmira Mirzoeva . Chessgames.com 
 Elmira Mirzoeva. 365Chess.com 
 Rusiya Şahmat Federasiyasının saytında bioqrafiyası 

Kateqoriya:Moskvada doğulanlar
Kateqoriya:Rusiya şahmatçıları
Kateqoriya:Rusiya azərbaycanlıları
Kateqoriya:Azərbaycanlı şahmatçılar
Kateqoriya:İngiltərə azərbaycanlıları
Kateqoriya:Qadın şahmat qrosmeysterləri